ਮੋਟੇਮਾਜਰਾ
ਮੋਟੇਮਾਜਰਾ , ਭਾਰਤ ਦੇ ਪੰਜਾਬ ਰਾਜ ਦੇ ਐਸ ਏ ਐਸ ਨਗਰ ਜਿਲੇ ਦਾ ਇੱਕ ਪਿੰਡ ਹੈ ਜੋ ਪਟਿਆਲਾ-ਚੰਡੀਗੜ੍ਹ ਸੜਕ ਤੇ ਬਨੂੜ ਕਸਬੇ ਦੇ ਕੋਲ ਪੈਂਦਾ ਹੈ .2011 ਦੀ ਜਨਗਣਨਾ ਅਨੂਸਾਰ ਇਸ ਪਿੰਡ ਦੀ ਆਬਾਦੀ 2160 ਸੀ ਜਿਸ ਵਿਚੋਂ 1143 ਮਰਦ ਅਤੇ 1017 ਔਰਤਾਂ ਸਨ . (S.No.92). ਮੋਟੇਮਾਜਰਾ ਪਿੰਡ ਵਿੱਚ ਲਗਪਗ 350 ਘਰ ਹਨ ਇਹ ਪਿੰਡ ਇਥੋਂ ਦੀ ਵੱਡੇ ਆਕਾਰ ਦੀ ਢਾਬ, ਜਿਸਨੂੰ ਖੇਤਰੀ ਭਾਸ਼ਾ ਵਿੱਚ ਟੋਭਾ ਕਿਹਾ ਜਾਂਦਾ ਹੈ , ਕਰਕੇ ਮਸ਼ਹੂਰ ਹੈ। ਪਿੰਡ ਵਾਸੀਆਂ ਦੀ ਸੂਚਨਾ ਅਨੁਸਾਰ ਇਹ ਪਿੰਡ ਲਗਪਗ ਚਾਰ ਸੌ ਸਾਲ ਪੁਰਾਣਾ ਹੈ। ਇਸ ਸਮੇਂ ਪਿੰਡ ਦੇ ਬਜ਼ੁਰਗ ਲੋਕ ਦਸਦੇ ਹਨ ਕਿ ਕੁਝ ਲੋਕ ਬਨੂੜ ਦੇ ਨੇੜਿਓਂ ਈਸਾਂ ਦੀ ਬਸੀ ਤੋਂ ਆਪਣਾ ਖੇੜਾ ਪੁੱਟ ਕੇ ਲਿਆਏ ਅਤੇ ਕੁਝ ਲੋਕ ਬਨੂੜ ਹਵੇਲੀ ਬਸੀ ਤੋਂ ਆਪਣਾ ਖੇੜਾ ਪੁੱਟ ਕੇ ਲਿਆਏ ਸਨ। ਇਸੇ ਕਰਕੇ ਪਿੰਡ ਵਿੱਚ ਦੋ ਖੇੜੇ ਹਨ। ਇਸ ਪਿੰਡ ਦੇ ਲੋਕਾਂ ਦਾ ਮਨਣਾ ਹੈ ਕਿ ਇਸ ਪਿੰਡ ਦੇ ਪੁਰਾਣੇ ਬੰਦੇਤਕੜੇ ਜੁੱਸੇ ਵਾਲੇ ਤੇ ਮੋਟੇ ਸਰੀਰ ਵਾਲੇ ਹੁੰਦੇ ਸਨ ਇਸ ਕਰਕੇ ਪਿੰਡ ਦਾ ਨਾਮ ਮੋਟੇਮਾਜਰਾ ਪਿਆ ਹੈ । ਇਸ ਪਿੰਡ ਦੀ ਜ਼ਿਆਦਾਤਰ ਵਸੋਂ ਕੰਬੋਜ ਭਾਈਚਾਰੇ ਦੀ ਹੈ ਜੋ ਕਿ ਜਿਮੀਦਾਰ ਹਨ ਅਤੇ ਖੇਤੀ ਦਾ ਧੰਦਾ ਕਰਦੇ ਹਨ । ਕੰਬੋਜ ਭਾਈਚਾਰੇ ਤੋਂ ਬਿਨਾਂ ਕਈ ਹੋਰ ਭਾਈਚਾਰਿਆਂ ਦੇ ਵੀ ਲੋਕ ਇਥੇ ਰਹਿੰਦੇ ਹਨ ।ਪਿੰੰਡ ਦੇ ਲੋਕਾਂ ਦਾ ਮੁੱਖ ਕਿੱਤਾ ਖੇਤੀਬਾੜੀ ਹੈ। ਸਬਜ਼ੀਆਂ ਦੀ ਕਾਸ਼ਤ ਵੀ ਕੀਤੀ ਜਾਂਦੀ ਹੈ।